Proġett ta' Restawr Wieħed mid-dmirijiet tal-Grupp Mexxej tal-Konfraternità huwa li nħarsu u nippreservaw il-patrimonju artistiku li jinsab fil-Knisja tagħna b'tali mod li dan jista' jiġi mgħoddi lill-ġenerazzjonijiet ta' warajna. Għal dan l-għan inbeda proġett ta' restawr fuq numru ta' paramenti sagri li fost oħrajn jinkludu gandlieri indurati tas-seklu tmintax (Artal ta' San Pawl u Artal tal-Kunċizzjoni), is-sett ta' statwi indurati bil-fidda li jirrappreżentaw il-profeti (Artal Maġġur) u ieħor tal-appostli (Artal tal-Agunija/ Konfraternità Lourdes). Ix xogħol ġie fdat lil tim dinamiku ta' professjonisti li jispeċjalizzaw fir-restawr tal-arti fl- injam, immexxi minn James Saliba. L-għan ewlieni ta' dan il-proġett huwa li kemm jista' jkun jitwaqqaf il- proċess ta' deterjorazzjoni li qed itellef mill-valur artistiku ta' dawn il-bċejjeċ tal-arti. Prijorità oħra hi li tinżamm l-awtentiċità sħiħa ta' dawn l-oġġetti u għalhekk kemm jista' jkun tiġi salvata l-oriġinalità tagħhom. Dan filwaqt li nżommu f'moħħna Il-fatt li dawn il-bċejjjeċ ta' arti għadhom jintramaw fuq l-artali tagħna fil-jiem tal-festa, għalhekk huwa xieraq li jkomplu jirriflettu l-livell artistiku li bih inħadmu fil-bidu. Dan jirrikjedi li partijiet neqsin jerġgħu jinħadmu u jiġu integrati mal-partijiet oriġinali. Huwa importanti li sabiex tibqa' tinżamm l-awtentiċità tal-opra partikolari, dawk il-partijiet neqsin jinħadmu bl-istess teknika applikata fl-oriġinal. Il-metodoloġija li ser tintuża biex jintlaħaq dan il-bilanċ bejn il- konservazzjoni u r-restawr estetiku titlob għażla ta' materjali kemm tradizzjonali kif ukoll innovattiv. Restawr ta' dan it tip jirrikjedi li t-teknika artistika eżekuttiva tkun konformi mat-teknika taż-żmien li fih ġew maħduma dawn l-opri tal-arti sabiex ikun ċert li tinżamm l-awtentiċità sħiħa tagħhom. Il-proċess. ġenerali li: minnu se jgħaddu dawn l-oġġetti huwa: id-dokumentazzjoni tal-istat ta' preservazzjoni qabel l-intervent, l-eliminazzjoni ta' degrad miġjub minn attività ta' insetti (susa) fejn hu meħtieġ tindif minn depożitu ta' xemgħa u ħmieġ li akkumula matul iż-żminijiet, tindif tal-fidda, konsolidament tas-saffi preparatorji, tiswijiet u rikostruzzjoni tal-partijiet mitlufa, ir-ri-integrazzjoni tal-istrati preparatorji, ir-ri-integrazzjoni tal-induratura mitlufa u l-applikazzjoni ta' saff protettiv. Il-proċess kollu qed jigi ddokumentat sabiex ikun arkivjat. Dan il-proġett ta' restawr qed ikun ko-finanzjat mill-fondi Ewropej għall-Iżvilupp Rurali (EAFRD). Il- Konfraternità tirringrazzja lill-Awtorità Maniġerjali tal-EAFRD, GAL XLOKK mi Action Group, kif ukoll lil Agricultural Rural Paving Agencv għall-għajnuna u d-direzzjoni. Il-Grupp Mexxej jirringrazzja lill- membri kollha tal-Fratellanza għas- sapport kontinwu u tal-impenn kollettiv sabiex nissalvagwadjaw il-wirt storiku u artistiku li tħaddan il-fratellanza. Leħen il-Konfraternità tal-Beata Verġni Immakulata ta' Lourdes, Qrendi